ବଲାଙ୍ଗିର, ଜୁଲାଇ ୩୦(ଲୋକାଲ ୱାୟାର): ବଲିଉଡରେ ଗତ ୨୬ ତାରିଖରେ ମୁକ୍ତିଲାଭ କରିଛି ଏକତା କପୁରଙ୍କ ନିର୍ମିତ ଏବଂ ପ୍ରକାଶ କେଭୋଲମୁଡ଼ିଙ୍କ ନିର୍ଦ୍ଦେଶିତ 'ଜଜମେଣ୍ଟାଲ ହେ କ୍ୟା' ।
ଏହି ଫିଲ୍ମରେ ଅଭିନେତ୍ରୀ କଙ୍ଗନା ରଣାୱତ ଏବଂ ରାଜକୁମାର ରାଓଙ୍କ ଭଳି ଖ୍ୟାତନାମା କଳାକାରଙ୍କ ସହ ବଲାଙ୍ଗିର ରାଧାରାଣୀ ପଡ଼ାର ଦେବତୋଷ ଅର୍ଜୀ ଦୁଇଟି ଗୁରୁତ୍ୱପୂର୍ଣ୍ଣ ଭୂମିକାରେ ଅଭିନୟ କରି ଦର୍ଶକଙ୍କ ପ୍ରଶଂସା ସାଉଁଟୁଛନ୍ତି ।
ବଲାଙ୍ଗିର ରାଧାରାଣୀପଡ଼ାର ନବକିଶୋର ଦର୍ଜୀ ଏବଂ ପଦ୍ମାଳୟାଙ୍କ ପୁଅ ଦେବତୋଷ ପିଲାଟି ଦିନରୁ ମଞ୍ଚ ନାଟକ ପ୍ରତି ଆକର୍ଷିତ ଥିଲେ ।
ଚତୁର୍ଥ ଶ୍ରେଣୀରୁ ସେ ନାଟକରେ ବ୍ୟଙ୍ଗ ଚରିତ୍ରରେ ଅଭିନୟ କରିବାକୁ ଭଲ ପାଉଥିଲେ । କଲେଜ ସମୟରେ ସେ ସାଂସ୍କୃତିକ ଅନୁଷ୍ଠାନ 'ଭୂମିକା' ପକ୍ଷରୁ ଆୟୋଜିତ ରାଜ୍ୟସ୍ତରୀୟ ନାଟ୍ୟ କର୍ମଶାଳାରେ ଯୋଗ ଦେଇଥିଲେ ।
ଉଭୟ ଭୂମିକା ଏବଂ ଏନଏସଡିଆନ୍ ରାମଚନ୍ଦ୍ର ସାହୁଙ୍କ ପ୍ରେରଣା କ୍ରମେ ଅଭିନୟକୁ କ୍ୟାରିଅର କରିବା ପାଇଁ ମନସ୍ଥ କରିଥିଲେ ଦେବତୋଷ । ରାଜେନ୍ଦ୍ର କଲେଜରୁ ପଢ଼ା ଶେଷ କରି ସେ ୨୦୦୭ରେ ମୁମ୍ବାଇ ଯାଇଥିଲେ ଭଲିଉଡରେ ଭାଗ୍ୟ ପରୀକ୍ଷା ଆଶାରେ ।
ଥିଏଟରରେ ଅଭିଜ୍ଞତା ଥିଲେ ମଧ୍ୟ ନିରାଶ ହେବାକୁ ପଡ଼ିଥିଲା । ଶେଷରେ ଶିବାନୀ ଟାନସ୍ଲେଙ୍କ ନାଟକ 'ଦ ଶେହେନଶାହ ଅଫ ଅର୍ଜିମୋ'ର ଏକ ଚରିତ୍ରରେ ଅଭିନୟର ସୁଯୋଗ ପାଇଲେ ।
ପରେ ପରେ ସେ ପୃଥ୍ୱୀ ଥିଏଟର, ଏନସିପିଏ, ରଙ୍ଗ ସାରଦା, ସେଣ୍ଟ ଆଡ୍ର୍ୟୁସ, ସନମୁଖାନନ୍ଦ ଭଳି ପ୍ରତିଷ୍ଠିତ ଥିଏଟରର ମଞ୍ଚରେ ଅଭିନୟ କରିଛନ୍ତି । ଏକେ ଭାରିଏସ ପ୍ରଡକ୍ସନ, ଆର୍ଯ୍ୟନ ଥିଏଟର, ଅର୍ପଣ, ରେଜ ପ୍ରଡକ୍ସନ, ତମାସା ଭଳି ଥିଏଟର ସଂସ୍ଥା ସହ ମଧ୍ୟ ଜଡ଼ିତ ଅଛନ୍ତି ।
ଚଳଚ୍ଚିତ୍ର କ୍ଷେତ୍ରରେ ମଧ୍ୟ ପଛରେ ପଡ଼ି ନାହାନ୍ତି ସେ । ଇତିମଧ୍ୟରେ ତାଙ୍କର ଅନେକ ଫିଲ୍ମ ପରଦାକୁ ଆସିସାରିଛି ।
ନିର୍ଦ୍ଦେଶକ ସଞ୍ଜୟ ମିଶ୍ରଙ୍କ 'ପ୍ରଣାମ ମାଲେକୁମ', ବିଜୟ ନାମ୍ବିଆରଙ୍କ 'ଫଟାକ', ଶେଖର ଘୋଷଙ୍କ 'ସୁପର ସେ ଉପର' ଏବଂ ବର୍ତ୍ତମାନ ମୁକ୍ତିଲାଭ କରିଥିବା 'ଜଜେମେଣ୍ଟାଲ ହେ କ୍ୟା' ଅନ୍ୟତମ ।
ତାଙ୍କର ସଫଳତା ପାଇଁ ସେ ପ୍ରଖ୍ୟାତ ନିର୍ଦ୍ଦେଶକ ଆକାଶ ଖୁରାନା, ସୁନୀଲ ସାନବାଗ, ରଜିତ କପୁର, ଶିବାନୀ ତଙ୍ଗସାଲେ, ସୁମିତ ବ୍ୟାସଙ୍କ ସହିତ ବିତାଇଥିବା ମୁହୂର୍ତ୍ତକୁ ଶ୍ରେୟ ଦେଇଛନ୍ତି ।
ଆଗାମୀ ଦିନରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର 'ସର୍କସ'କୁ ସେ ବଲାଙ୍ଗରରେ ସ୍କ୍ରିନିଂ କରିବାକୁ ଯୋଜନା ରଖିଛନ୍ତି । ଏହା ଏକମାତ୍ର ଫିଲ୍ମ ଯାହା ମସ୍କୋଠାରେ ଇଣ୍ଟରନ୍ୟାସନାଲ ଫିଲ୍ମ ଫେଷ୍ଟିଭାଲକୁ ଯିବା ପଇଁ ମନୋନୀତ ହୋଇଥିଲା ।
ଜଜମେଣ୍ଟାଲ ଫିଲ୍ମର ଅନେକ ଦୃଶ୍ୟ ଲଣ୍ଡନରେ ସୁଟିଂ ହୋଇଥିବା ବେଳେ ଆଉ କିଛି ମୁମ୍ବାଇରେ ହୋଇଛି । ଫିଲ୍ମଟିରେ ଦେବତୋଷ ହନୁମାନ ଏବଂ ମେଣ୍ଟାଲ ହସ୍ପିଟାଲର ୱାର୍ଡ଼ ବୟ ଭଳି ୨ଟି ଚରିିତ୍ରରେ ନିଖୁଣ ଅଭିନୟ କରି ଦର୍ଶକଙ୍କ ଧ୍ୟାନ ଆକର୍ଷଣ କରିପାରିଛନ୍ତି ଦେବତୋଷ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
